Ryhmätoverit suuttuivat Ruohonen-Lernerille - "Olisi pitänyt mölyt mahassa"
Ryhmätoverit suuttuivat Ruohonen-Lernerille
Tiistai 4.2.2014 klo 15.11 Perussuomalaisten eduskuntaryhmässä kuohuu.
Ryhmävaalin hävinnyt Pirkko Ruohonen-Lerner oli kovin yksin istuntosalissa maanantaina. (JARNO JUUTI)
Perussuomalaisten varapuheenjohtaja Jussi Niinistö tyrmää Ruohonen-Lernerin syytökset. (JARNO JUUTI)
LUE MYÖSPerussuomalaiset rajussa taistelussa: syytöksiä sabotaasista ja uhkailustaRyhmätoverit suuttuivat Ruohonen-Lernerille - "Olisi pitänyt mölyt mahassa"Soinin suosikki pettyi - tässä on uusi perussuomalaisten ryhmänjohtaja
Syrjäytetyn ryhmäjohtajan Pirkko Ruohonen-Lernerin katkerat kommentit herättävät pahaa verta. Puoluetoverit muistuttavat, että välillä valta vaihtuu suurissa puolueissa.- Viisainta olisi ollut pitää mölyt mahassa äänestyksen jälkeen, sanoo puolueen varapuheenjohtaja Jussi Niinistö.- Yliammuttuja lausuntoja, päivittelee kansanedustaja Pentti Oinonen.- Olen todella hämmästynyt. Olen pitänyt Pirkkoa valtiopäivänaisena, piikittelee kansanedustaja Maria Tolppanen.Puolueen puheenjohtaja Timo Soini on yleensä lopettanut arvovallallaan puolueen sisäiset nujakat, mutta nyt hän on Yhdysvalloissa. Mekö teinejä?Ruohonen-Lerner syytti, että osa kansanedustajista on käyttäytynyt ryhmäkokouksissa kuin viisitoistavuotiaat teinipojat.- En minä ole tuollaisesta kuullutkaan enkä nähnyt, Ruohonen-Lernerin aikana ryhmän varapuheenjohtajana toiminut Pentti Kettunen vakuuttaa.- En minä ainakaan ole kokenut tuollaista, Jussi Niinistö ihmettelee.Oinonen muistuttaa, että Ruohonen-Lerner tarttui itse ryhmäjohtajana yliammuttuihin lausuntoihin.- Nyt hän näyttää itse sortuvan pettymyksen vallitessa samaan. HajotuspelkoPerussuomalaiset kiistävät jyrkästi Ruohonen-Lernerin puheet eduskuntaryhmän "kuppikunnista". Niistä puolueessa ei mieluusti puhuta, vaikka erilaisia ryhmiä puolueen sisältä löytyykin. Esimerkiksi halla-aholaisen nuivan manifestin allekirjoittaneet tai entiset vennamolaiset.Kettunen muistuttaa, että jytkyvoitto toi eduskuntaryhmään yli 30 ensikertalaista. Entinen SMP:n kansanedustaja sanoo lähteneensä ryhmäjohtoon oppi-isäksi. Erikseen hän mainitsee ensikertalaisista James Hirvisaaren ja Teuvo Hakkaraisen. Hirvisaari erotettiin puolueesta ja Hakkaraiselle Kettunen antaa tunnustusta kehittymisestä.- Minä pelkäsin, että vihulaiset alkavat tehdä tuhotyötä ja alkaa valtava hajotushomma. Mutta ryhmä onkin puhaltanut samaan hiileen.- Meillä on 38 erilaista persoonaa, kaikki omalla tavallaan hyvin narsistisia kuten kaikki poliitikot, määrittelee Tolppanen.Pirkko Ruohonen-Lerner hävisi maanantaina puheenjohtajavaalin Jari Lindströmille äänin 20 - 13. PEKKA TIINANEN pekka.tiinanen@Iltalehti.fi - Suomen suurin uutispalveluilmedia.fi